Diari Oficial de la Generalitat Valenciana


Sumari del DOGV 7371, del 30-09-2014 (2014/8724)

Informació pública de la sol·licitud d'autorització administrativa i execució d'instal·lacions per al desmantellament i la conversió de GLP a gas natural de les instal·lacions que hi ha a la urbanització Nerea, a Peníscola, província de Castelló, presentada per Gas Natural Cegas, SA, CBREDE/2014/2/12.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7371

Data del DOGV
:   30-09-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/8724


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Informació pública de la sol·licitud d'autorització administrativa i execució d'instal·lacions per al desmantellament i la conversió de GLP a gas natural de les instal·lacions que hi ha a la urbanització Nerea, a Peníscola, província de Castelló, presentada per Gas Natural Cegas, SA, CBREDE/2014/2/12. [2014/8724]  
Als efectes previstos en el capítol V de la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, se sotmet a informació pública el projecte d'autorització administrativa següent.  
  
Peticionari: Gas Natural Cegas, SA, A-08009722, amb seu social a l'avinguda de Balears, 69, 46641 València.  
Objecte de la petició: autorització administrativa i execució d'instal·lacions per al desmantellament i la conversió de GLP a gas natural de les instal·lacions que hi ha a la urbanització Nerea, a Peníscola, província de Castelló.  
Característiques de les instal·lacions:  
Xarxa de distribució de GLP amb MOP 1,5 bar a transformar a gas natural amb MOP 0,4 bar, consistent en 1.441 m, segons el desglossament que es relaciona a continuació i els treballs que s'hi han de realitzar:  
- 208 m PE 110.  
- 1.135 m PE 90.  
- 98 m PE 40.  
- Anàlisi de la xarxa i determinació dels punts on s'han d'ubicar les vàlvules de sectorització de la xarxa. Instal·lació de vàlvules de sectorització.  
- Definició dels punts de porga de la xarxa, per a realitzar el canvi de gas. Instal·lació de punts de porga.  
Punt de connexió amb la xarxa existent de gas natural amb MOP 0,4 bar: en el carrer d'Irta i per mitjà d'una extensió de xarxa, a desenrotllar segons la memòria anual de 2014, fins a la urbanització Nerea, pel camí de Sant Antoni.  
Canvi de gas de GLP a gas natural.  
Depòsit de GLP:  
- Buidatge del depòsit actual, ubicat en la parcel·la amb referència cadastral 9790433RU8682H6299HG, situada a l'oest de la urbanització Nerea, al terme municipal de Peníscola.  
- Desgasificació/inertització del depòsit.  
- Desmuntatge i retirada del depòsit i dels seus elements auxiliars.  
- Demolició de l'obra civil del depòsit.  
- Evacuació de residus i restitució del terreny.  
Pressupost: 12.356,63 euros.  
  
La qual cosa es fa pública per a coneixement general i perquè totes aquelles persones naturals o jurídiques que es consideren afectades en els seus drets puguen examinar els projectes respectius en el Servici Territorial d'Energia, carrer de Cavallers, 8, de Castelló de la Plana (CP 12240), i presentar, per duplicat, les al·legacions que consideren oportunes en el termini de 20 dies a partir de l'endemà de la inserció d'este anunci.  
  
Transcorregut este termini sense fer al·legacions, es considerarà que hi està d'acord i perdrà el dret al tràmit corresponent. Això, sense perjuí de la interposició dels recursos que siguen procedents contra la resolució definitiva del procediment, en els terminis legalment i reglamentàriament establits.  
  
Castelló de la Plana, 10 de setembre de 2014.- El director territorial d'Economia, Indústria, Turisme i Ocupació: Miguel Jarque Almela.